गौर करने वाली बात है कि रिलायंस ने कल लॉन्च हुए अपने नए स्मार्टफोन लाइफ वॉटर 3 की कीमत में बढ़ोतरी की है। इसे कल यानी मंगलवार को 6,999 रुपए की कीमत में लॉन्च किया गया था। लेकिन लॉन्चिंग के 24 घंटे पूरे होने से पहले ही कंपनी ने इसकी कीमत में 500 रुपए बढ़ा दिए हैं। अब यह स्मार्टफोन 7,499 रुपए में उपलब्ध है। लाइफ वाटर 3 में 5.5-इंच का एचडी डिसप्ले दिया गया है। यह स्मार्टफोन 1.5गीगाहर्ट्ज क्वालकॉम एमएसएम8939 ऑक्टा-कोर प्रोसेसर पर कार्य करता है। इसमें 13-मेगापिक्सल का रीयर व 5-मेगापिक्सल का फ्रंट कैमरा दिया गया है।